**Paskaidrojuma raksts**

**Limbažu novada pašvaldības domes 2023. gada … saistošo noteikumu Nr. "Dzīvojamai mājai funkcionāli nepieciešamā zemes gabala pārskatīšanas kārtība"**

|  |  |
| --- | --- |
| Paskaidrojuma raksta sadaļa | Norādāmā informācija |
| 1. Mērķis un nepieciešamības pamatojums | 1.1. Saistošo noteikumu izdošanas mērķis ir sakārtot piespiedu zemes nomas attiecības, kas tieši ietekmē daudzdzīvokļu dzīvojamo māju dzīvokļu īpašnieku izdevumus par zemes nomu, nosakot saprātīgu funkcionāli nepieciešamo zemes gabalu konkrētai dzīvojamai mājai, kā arī, lai tiktu samērotas zemes īpašnieka un attiecīgās dzīvojamās mājas dzīvokļa īpašumu īpašnieku likumiskās intereses un tiesības.  1.2. Saistošo noteikumu projekts sagatavots, lai izpildītu likuma "Par valsts un pašvaldību dzīvojamo māju privatizāciju" 85. panta trešajā daļā doto deleģējumu, kas noteic, ka pašvaldība ar saistošajiem noteikumiem nosaka kārtību:  1) kādā tiek ierosināta dzīvojamai mājai funkcionāli nepieciešamā zemes gabala pārskatīšana;  2) kādā tā informē zemes īpašniekus un privatizēto objektu īpašniekus (dzīvokļu īpašniekus), noskaidro viņu viedokļus un pieņem šā panta ceturtajā daļā minēto lēmumu attiecībā uz funkcionāli nepieciešamo zemes gabalu pārskatīšanas uzsākšanu;  3) kādā tā izvērtē iesaistīto personu viedokļus, pārskata dzīvojamai mājai funkcionāli nepieciešamā zemes gabala platību un robežas, ņemot vērā arī situāciju attiecīgajā kvartālā, un pieņem šā panta sestajā daļā minēto lēmumu attiecībā uz dzīvojamai mājai funkcionāli nepieciešamā zemes gabala pārskatīšanu. |
| 2. Fiskālā ietekme uz pašvaldības budžetu | 2.1. Saistošo noteikumu īstenošanas fiskālā ietekme uz pašvaldības budžetu – netiek prognozēta būtiska finansiāla ietekme uz pašvaldības budžetu, jo pašvaldība apmaksās administratīvos izdevumus, kas tai radušies saistībā ar ierosinātāju iesniegumu izskatīšanu un Komisijas lēmumu pieņemšanu, kā arī izdevumus par iesniedzēja informēšanu. |
| 3. Sociālā ietekme, ietekme uz vidi, iedzīvotāju veselību, uzņēmējdarbības vidi pašvaldības teritorijā, kā arī plānotā regulējuma ietekme uz konkurenci | 3.1. Ar saistošo noteikumu īstenošanu netiek izraisītas tiešas vai netiešas pārmaiņas vidē, kuras ietekmē vai var ietekmēt cilvēku, viņa veselību un drošību, kā arī bioloģisko daudzveidību, augsni, zemes dzīles, ūdeni, gaisu, klimatu, ainavu, kultūras un dabas mantojumu, iespējamā pakļautība avāriju vai katastrofu riskiem un visu minēto jomu mijiedarbība;  3.3. Saistošo noteikumu projektam nav būtiskas ietekmes uz uzņēmējdarbības vidi pašvaldībā. |
| 4. Ietekme uz administratīvajām procedūrām un to izmaksām | 4.1. Saistošo noteikumu piemērošanas jautājumos persona var vērsties Limbažu novada pašvaldībā, adrese: Rīgas iela 16, Limbaži, Limbažu novads, LV-4001 vai rakstot elektroniskā pasta adresi: pasts@limbazunovads.lv  4.2. Iesniegumus izvērtē Limbažu novada pašvaldības Dzīvojamo māju privatizācijas komisija, kuras lēmumi var tikt apstrīdēti Administratīvā procesa likumā noteiktajā kārtībā Limbažu novada pašvaldības domē.  4.3. Lēmumu par dzīvojamai mājai funkcionāli nepieciešamā zemes gabala pārskatīšanas pabeigšanu, pēc Limbažu novada pašvaldības Dzīvojamo māju privatizācijas komisijas atzinuma, kas noformēts komisijas lēmuma veidā, saņemšanas, pieņem Limbažu novada pašvaldības dome.  4.4. Limbažu novada pašvaldības domes pieņemto lēmumu var pārsūdzēt Administratīvā procesa likuma noteiktajā kārtībā mēneša laikā no tā spēkā stāšanās datuma Administratīvajā rajona tiesā, Voldemāra Baloža ielā 13A, Valmierā, LV-4201.  4.5. Saistošie noteikumi tiks publicēti oficiālajā izdevumā "Latvijas Vēstnesis", informācija par tiem – Limbažu novada pašvaldības informatīvajā izdevumā " Limbažu novada Vēstis" un ievietoti Limbažu novada pašvaldības interneta mājaslapā www.limbazunovads.lv. |
| 5. Ietekme uz pašvaldības funkcijām un cilvēkresursiem | 5.1. Pašvaldību funkcijas, kuru izpildei tiek izstrādāti šie saistošie noteikumi – likuma "Par valsts un pašvaldību dzīvojamo māju privatizāciju" 85. panta trešajā daļā dotais deleģējumu noteikt kārtību dzīvojamai mājai funkcionāli nepieciešamā zemes gabala pārskatīšanai.  5.2. Saistošo noteikumu izpildes nodrošināšanai nav nepieciešams veidot jaunas Pašvaldības institūcijas, darba vietas vai paplašināt esošo institūciju kompetenci. |
| 6. Informācija par izpildes nodrošināšanu | 6.1. Saistošo noteikumu izpildi nodrošina Limbažu novada pašvaldības Dzīvojamo māju privatizācijas komisija.  6.2. Nav paredzēta jaunu institūciju izveide, esošo likvidācija, reorganizācija, vai jaunu darba vietu izveide. |
| 7. Prasību un izmaksu samērīgums pret ieguvumiem, ko sniedz mērķa sasniegšana | 7.1. Saistošie noteikumi ir piemēroti iecerētā mērķa sasniegšanas nodrošināšanai un paredz tikai to, kas ir vajadzīgs minētā mērķa sasniegšanai.  7.2. Pašvaldības izraudzītie līdzekļi ir leģitīmi un rīcība ir atbilstoša augstākstāvošiem normatīviem aktiem. |
| 8. Izstrādes gaitā veiktās konsultācijas ar privātpersonām un institūcijām |  |

Limbažu novada pašvaldības domes priekšsēdētājs D.Straubergs